Diari Oficial de la Generalitat Valenciana


Sumari del DOGV 4514, del 04-06-2003 (2003/6183)

Informació pública del projecte d'urbanització i del projecte de reparcel·lació corresponent a l'àmbit de la unitat d'execució sector SUNP-1 avinguda de Museros de Massamagrell.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4514

Data del DOGV
:   04-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6183


Organisme emissor
:   Agrupació d'Interés Urbanístic la Graveta de Massamagrell

Tipus de document
:   Anunci

Informació pública del projecte d'urbanització i del projecte de reparcel·lació corresponent a l'àmbit de la unitat d'execució sector SUNP-1 avinguda de Museros de Massamagrell. [2003/S6183]
  
L'Agrupació d'Interés Urbanístic La Graveta de Massamagrell, en virtut de les facultats que li conferixen els articles 53 i 48.1.c de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública el projecte d'urbanització i el projecte de reparcel·lació corresponent a l'àmbit de la unitat d'execució sector SUNP-1 avinguda de Museros de Massamagrell, en aplicació del que establix l'article 46.3 de l'esmentada llei, pel termini de 20 dies hàbils comptadors a partir del dia següent de la publicació d'este anunci.
  
L'àrea reparcel·lable de conformitat amb el que establix l'article 68.4 de la Llei Reguladora de l'Activitat Urbanística es definix en el projecte de reparcel·lació i comprén els terrenys inclosos en la unitat d'execució delimitada pel programa que coincidix bàsicament amb els terrenys del sector de sòl urbanitzable denominat sector SUNP-1 avinguda de Museros de Massamagrell i els terrenys pertanyents a la xarxa primària de dotacions públiques, adscrites a este sector. L'àrea reparcel·lable ocupa una superfície total aproximada de conformitat amb l'alçament topogràfic realitzat de 84.154,76 m²s.
  
El sector SUNP-1 limita al nord amb l'avinguda de la Magdalena, al sud amb el terme municipal de Museros, a l'est amb l'avinguda de Museros i a l'oest amb el carrer de Joan Fuster, i comprén una superfície total aproximada de 83.966,98 m²s (referida exclusivament al sector).
  
Els terrenys corresponents als sistemes generals adscrits al sector determinat en el Pla General i ampliats en el planejament de desenvolupament, limiten al nord amb l'avinguda de la Magdalena, al sud amb el carrer G i límit del sector, a l'est amb l'avinguda de Museros i a l'oest amb el carrer E, i comprén una superfície de 14.060,10 m²s.
  
Els projectes d'urbanització i reparcel·lació es troben protocol·litzats en la notaria d'Amparo Messana Salinas, amb domicili a Massamagrell, carrer Major número 34, i també una còpia dels mateixos ha sigut depositada a l'Ajuntament de Massamagrell, dependències municipals de la plaça de la Constitució número 12, identificada com a projecte d'urbanització i projecte de reparcel·lació de la unitat d'execució sector SUNP-1 avinguda de Museros de Massamagrell.
  
Es fa constar que durant el termini de 20 dies, comptadors des de la publicació d'este anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic, en la notaria d'Amparo Messana Salinas per a obtindre informació, pels procediments legals, sobre els documents protocol·litzats.
  
De la mateixa manera es fa constar que es podran consultar en l'Ajuntament de Massamagrell, en horari d'atenció al públic, les actuacions derivades de la documentació depositada i presentar les al·legacions per a la incorporació en esta.